Број: 013-7544/23

Датум: 08. 09. 2023. године

На основу члана 17., 18., 32., 87. и 88. Закона о јавним набавкама („Службени гласник БиХ“ број: 39/14 и 59/22), члана 6., 28. и 39. Закона о рачуноводству и ревизији Републике Српске („Службени гласник Републике Српске“, број: 94/15 и 78/20), члана 50. став 1. алинеја 9) Статута Јавног предузећа "Аутопутеви Републике Српске" друштво са ограниченом одговорношћу Бања Лука (“Службени гласник Републике Српске“, број:10/14, 110/14 и 8/20 и 97/22), директор Јавног предузећа „Аутопутеви Републике Српске“ друштво са ограниченом одговорношћу Бања Лука поступајући п захтјеву за покретање поступка јавне набавке број: 012-3298/23 од 18. 04. 2023. године поднесеног од стране в. д. извршног директора за економско-финансијске послове и Одлуци Надзорног одбора предузећа број: 02-XCII-3.12-4321/21 од 23.05.2023. године, доноси

**О Д Л У К У**

**о поновном покретању поступка набавке услуга ревизије финансијских извјештаја**

**Јавног предузећа „Аутопутеви Републике Српске“ д.о.о. Бања Лука**

**за 2023. и 2024. годину**

**Члан 1.**

Одобрава се покретање поступка јавне набавке услуга ревизије финансијских извјештаја Јавног предузећа „Аутопутеви Републике Српске“ д.о.о. Бања Лука за 2023. и 2024. годину.

Процијењена вриједност јавне набавке (без ПДВ-а) износи 40.000,00 КМ (Словима: четрдесетхиљада КМ).

За спровођење јавне набавке обезбјеђена су средства из путарине као врсте индиректног пореза према Плану пословања предузећа за 2023. годину.

Јавна набавка ће се спровести путем Конкурентског захтјева за достављање понуда у складу са чланом 88. Закона о јавним набавкама.

Евиденциони број набавке: 45 (дио Услуге) у Планау јавних набавки за 2023. годину.

Поступак јавне набавке спровешће се у складу са Законом о јавним набавкама, подзаконским и интерним актима.

**Члан 2.**

Критеријум за додјелу уговора је најнижа цијена.

**Члан 3.**

Ова Одлука ступа на снагу даном доношења.

***О б р а з л о ж е њ е***

Дана 23.05.2023. године Надзорни одбор ЈП „Аутопутеви Републике Српске“ д.о.о. Бања Лука је донио Одлуку о инвестирању у набавку услуга ревизије финансијских извјештаја ЈП „Аутопутеви Републике Српске“ д.о.о. Бања Лука, у прoциjeњeној вриjeднoсти од 40.000,00 КM без ПДВ-а, број: 02-XCII-3.12-4321/23.

Пoступaк jaвнe нaбaвкe ревизије финансијских извјештаја ЈП „Аутопутеви Републике Српске“ д.о.о. Бања Лука пoкрeнут je Oдлукoм o пoкрeтaњу пoступкa jaвнe нaбaвкe брoj: 013-6512/23 oд 04.08.2023. гoдинe у прoциjeњeној вриjeднoсти од 40.000,00 КM без ПДВ-а.

Јавна набавка услуга ревизије финансијских извјештаја ЈП „Аутопутеви Републике Српске“ д.о.о. Бања Лука је је требало да се спроведе путем конкурентског захтјева за доставу понуда.

Teндерска документација је објављена у складу са Упутством о условима и начину објављивања обавјештења и доставања извјештаја o поступцима јавних набавки на Порталу јавних набавки („Службени гласник Бих бр.80/22) на Порталу јавних набавки односно систему „Е-набавке“ преко кога се искључиво вршило преузимање Тендерске документације и појашњење исте.

Обавјештење о набавци број: 1345-7-2-75-3-56/23, је објављено на Порталу јавних набавки дана 04.08.2023. године.

Чланом 69. став 1) тачка б) Закона о јавним набавкама је прописано да се поступак јавне набавке може окончати поништењем поступка јавне набавке, док је ставом (2) тачка а) истог члана прописано да је уговорни орган обавезан да поништи поступак јавне набавке ако није достављена ниједна понуда у одређеном крајњем року.

У предметном поступку набавке рок за достављање понуда је био 15.08.2023. године у 12:00 часова, док је отварање пристиглих понуда било заказано за 15.08.2023. године са почетком у 12:30 часова.

У наведеном року није достављена ни једна понуда, што је Комисија за јавну набавку констатовала Записником о отварању понуда, број: 013-6790/23 од 15.08.2023. године.

Дана 16.08.2023. године Комисија за јавну набавку је сачинила Записник о прегледу и оцјени понуда број: 013-6804/23 којим је потврђено да у предметном поступку јавне набавке није достављена ниједна понуда у одређеном крајњем року, те је Комисија за јавну набавку дала препоруку уговорном органу да поништи поступак јавне набавке услуга ревизије финансијских извјештаја ЈП „Аутопутеви Републике Српске“ д.о.о. Бања Лука у смислу одредби члана 69. став (1) тачка б) и став (2) тачка а) Закона о јавним набавкама („Службени гласник БиХ“ број: 39/14 и 59/22).

Узимајући у обзир напријед наведено, односно имајућу у виду да у предметном поступку јавне набавке није достављена ни једна понуда у одређеном крајњем року, Управа предузећа је донијела Одлуку о отказивању поступка јавненабавке, број: 01-6895-5/23 од 18.08.2023. године.

Чланом 28. став (2) Закона о рачуноводству и ревизији Републике Српске („Службени гласник Републике Српске“, број: 94/15 и 78/20) прописано је да обавезној ревизији подлијежу финансијски извјештаји субјеката од јавног интереса, дефинисаних овим законом и финансијски извјештаји великих правних лица разврстаних у складу са овим законом, а чланом 6. цитираног Закона прописано је да су субјекти од јавног интереса у смислу истог закона, између осталог, јавна предузећа дефинисана у складу са прописима којима се уређује пословање и управљање јавним предузећима.

Чланом 39. Закона о рачуноводству и ревизији Републике Српске („Службени гласник Републике Српске“, број: 94/15 и 78/20) прописано је да се ревизија финансијских извјештаја обавља за сваку пословну годину појединачно те да надлежни орган у правном лицу одлучује о избору привредног друштва за ревизију у складу са законом, док је ставом 3) цитираног члана прописано да се ревизија финансијских извјештаја обавља на основу уговора који је закључен између правног лица чији се финансијски извјештаји ревидирају и привредног друштва за ревизију најкасније до 30.септембра пословне године за коју се припремају финансијски извјештаји који су предмет ревизије.

Будући да је одредбама Закона о рачуноводству и ревизији Републике Српске предвиђена обавеза ревизије финансијских извјештаја, те да ревизија финансијских извјештаја подразумјева набавку услуга у складу са релевантним одредбама Закона о јавним набавкама и да се уговор о ревизији финансијских извјештаја има закључити до краја пословне године за коју се припремају финансијски извјештаји који су предмет ревизије, в.д. извршни директор за економско-финансијске послове је дана 18. 04. 2023. године поднио Управи предузећа захтјев за покретање поступка јавне набавке услуга ревизије финансијских извјештаја за 2023. и 2024.годину у процјењеној вриједности од 40.000,00 КМ без ПДВ-а – Захтјев број: 012-3298/23. Истим Захтјевом је констатовано да предметна набавка jе планирана планом набавки за 2023.годину. Процјена вриједности исте набавке је извршена на основу ранијег искуства предузећа у пружању истих услуга.

Чланом 17. став 1) Закона о јавним набавкама („Службени гласник БиХ“ број: 39/14 и 59/22) прописано је да уговорни орган може започети поступак јавне набавке ако је набавка предвиђена у плану набавки или када уговорни орган донесе посебну одлуку о покретању поступка јавне набавке.

Чланом 87. став (2) Закона о јавним набавкама(„Службени гласник БиХ“, број: 39/14 и 59/22) прописано је да уговорни орган спроводи поступак конкурентског захтјева за достављање понуда у случају да је процијењена вриједност набавке робе или услуге мања од износа од 50.000,00 КМ, а чланом 88. истог Закона прописано је да је конкурентски захтјев за достављање понуда поступак у којем уговорни орган упућује захтјев за достављање понуда за набавку робе, услуга или радова одређеном броју понуђача, при чему тај број не може бити мањи од три и обавезно објављује додатно обавјештење о набавци на порталу јавних набавки.

Чланом 32. цитираног Закона прописано је да се оквирни споразум може закључити након спроведеног отвореног, ограниченог, преговарачког поступка са објавом оабавјештења и конкурентског захтјева за достављање понуда.

С обзиром на изложено и полазећи посебно од чињенице да је предложена набавка планирана Плана набавки за 2023. годину,одобрена од стране Надзорног одбора теда је реално процијењена њена вриједност на тржишту, да су обезбјеђена средства за исплату, предложена одговарајућа врста поступка, директор предузећа је одлучио као у диспозитиву ове Одлуке.

Достављено:

1.Управи предузећа,

2.Сектор за правне послове,

3.А/а.

В.Д. ДИРЕКТОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Недељко Ћорић, дипл. економиста